Diari Oficial de la Generalitat Valenciana


Sumari del DOGV 6384, del 26-10-2010 (2010/11705)

DECRET 175/2010, de 22 d'octubre, del Consell, pel qual s'autoritza la implantació d'ensenyances universitàries oficials de doctorat en la Universitat d'Alacant.
-----------------------------------------------------------------------------------------------------------------------------------------------------------------

### Dades del document

Número de DOGV
:   6384

Data del DOGV
:   26-10-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/11229


Data del document
:   22-10-2010

Organisme emissor
:   Conselleria d'Educació

Tipus de document
:   Decret

Correcció d'errades

 Descriptors 

:   * Universitat d'Alacant
    * centre d'ensenyament
    * universitat
    * ensenyament superior
    * legislació

DECRET 175/2010, de 22 d'octubre, del Consell, pel qual s'autoritza la implantació d'ensenyances universitàries oficials de doctorat en la Universitat d'Alacant. [2010/11706]  
La Llei Orgànica 6/2001, de 21 de desembre, d'Universitats, en l'article 37, estructura les ensenyances universitàries oficials en tres cicles: grau, màster i doctorat, i en l'article 35 disposa que, per a impartir estes ensenyances oficials i expedir-ne els corresponents títols, amb validesa en tot el territori nacional, les universitats han de posseir l'autorització pertinent de la comunitat autònoma, segons el que disposa la legislació, i obtindre la verificació del Consell d'Universitats perquè l'oportú pla d'estudis s'ajuste a les directrius i les condicions establides pel Govern.  
D'una altra banda, la Resolució de 29 de desembre de 2008, de la Direcció General d'Universitats, del Ministeri de Ciència i Innovació, establix el procediment per a la verificació d'ensenyances oficials de doctorat.  
La Universitat d'Alacant ha sol·licitat l'autorització per a impartir, a partir del curs 2009-2010, les ensenyances universitàries oficials de doctorat que s'indiquen en l'annex d'este decret.  
Consta en l'expedient l'informe del Consell Social de la Universitat d'Alacant i la proposta del Consell de Govern.  
El Consell Valencià d'Universitats i de Formació Superior va ser informat de la proposta d'implantació de les ensenyances en les seues sessions del 31 de març i 28 de juliol de 2010.  
El Consell d'Universitats ha verificat els plans d'estudi de les ensenyances universitàries oficials de doctorat que s'indiquen en l'annex d'este decret.   
Per tot això, d'acord amb els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials; la Resolució de 29 de desembre de 2008, de la Direcció General d'Universitats del Ministeri de Ciència i Innovació; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació i amb la deliberació prèvia del Consell, en la reunió del dia 22 d'octubre de 2010,  
DECRETE  
Article 1. Autorització d'ensenyances  
S'autoritza a la Universitat d'Alacant la implantació, en el curs 2009-2010, de les ensenyances universitàries oficials de doctorat que s'indiquen en l'annex del present decret.  
Article 2. Inscripció en el registre i els seus efectes  
De la present autorització s'informarà al Ministeri d'Educació per tal que este eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials.  
Article 3. Expedició de títols  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.   
DISPOSICIÓ ADDICIONAL  
Única. Facultats d'aplicació i execució  
Es faculta el conseller d'Educació per a l'aplicació i l'execució del present decret.  
València, 22 d'octubre de 2010  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN  
ANNEX  
ENSENYANCES UNIVERSITÀRIES   
OFICIALS DE DOCTORAT  
DOCTORATS PER LA UNIVERSITAT D'ALACANT EN:  
1. Anàlisi i Gestió d'Ecosistemes.  
2. Aplicacions de la Informàtica.  
3. Biodiversitat: Conservació i Gestió de les Espècies i el seu Hàbitat.  
4. Biologia Experimental i Aplicada.  
5. Biotecnologia Agrària Ambiental.  
6. Ciència de Materials.  
7. Ciències del Mar.  
8. Conservació i Restauració d'Ecosistemes.  
9. Dret.  
10. Dret Ambiental i de la Sostenibilitat.  
11. Direcció i Planificació del Turisme.  
12. Ecologia Tropical.  
13. Espanyol i Anglés com a Segones Llengües (L2)/Llengües Estrangeres (LE).  
14. Estudis de Filologia Anglesa.  
15. Estudis Literaris.  
16. Estudis Polítics i Constitucionals.  
17. Física.  
18. Gestió Integral de l'Aigua.  
19. Informàtica Avançada.  
20. Enginyeria dels Materials, Aigua i Terreny.  
21. Enginyeria Química.  
22. Investigació Educativa: Ensenyança i Aprenentatge.  
23. Investigació Educativa: Didàctica de la Matemàtica, Didàctica de la Llengua i la Literatura, Didàctica de l'Expressió Musical.  
24. Investigació en Estudis Lingüístics (DIEL): Espanyol, Anglés, Català i Francés.  
25. Matemàtiques i Aplicacions Cientificotècniques.  
26. Metodologies Humanístiques en l'Era Digital.  
27. Medi Ambient i Territori.  
28. Patrimoni Arqueològic i Històric. De la Prehistòria als Nostres Dies.  
29. Química.  
30. Síntesi Orgànica.  
31. Tecnologies de la Societat de la Informació.  
32. Tecnologies per a la Salut i el Benestar (Visió i Optometria).  
33. Ciències de la Salut.  
DOCTORATS INTERUNIVERSITARIS, PER LES UNIVERSITATS QUE S'ESPECIFIQUEN EN CADA UN, EN:  
34. Electroquímica, Ciència i Tecnologia per la Universitat d'Alacant, Universitat Autònoma de Barcelona, Universitat Autònoma de Madrid, Universitat de Barcelona, Universitat de Burgos, Universitat de Còrdova, Universitat Complutense de Madrid, Universitat de Lleida, Universitat de Múrcia, Universitat d'Oviedo, Universitat Politècnica de Cartagena, Universitat de Sevilla, Universitat de València-Estudi General, Universitat de Vigo i Universitat de Saragossa.  
35. Història Moderna per la Universitat d'Alacant, la Universitat Jaume I de Castelló i la Universitat de València-Estudi General.  
36. Nanociència i Nanotecnologia per la Universitat d'Alacant, Universitat Autònoma de Madrid, Universitat de Castella-La Manxa, Universitat Jaume I de Castelló, Universitat de La Laguna, Universitat de València-Estudi General i Universitat de Valladolid.  
37. Estudis de Traducció i Interpretació per la Universitat d'Alacant i la Universitat Jaume I de Castelló.